**УСМЕНА И ПИСАНА КЊИЖЕВНОСТ**

**АНАЛИЗА ПЕСМЕ СУНЦЕ СЕ ДЕВОЈКОМ ЖЕНИ**

|  |  |
| --- | --- |
|  | * Књижевност се првобитно преносила усменим путем, док се данас преноси углавном писаним путем, тј. посредством књига. Међутим, разлике између писане и усмене књижевности не могу се свести само на медиј којим се она преноси. * Усмена и писана књижевност подразумевају сасвим различите начине настанка и стваралачке поступке, различита поетичка правила и различите системе вредновања. |
|  | * Аутори дела усмене књижевности нису познати, док дела писане књижевности морају имати назначеног аутора. * Међутим, то ипак не значи да дела усмене књижевности немају аутора, они само, за разлику од аутора писане књижевности, остају непознати. * То се догађа због тога што у настанку дела усменог стваралаштва учествује више појединаца, па свака генерација која у наслеђе добије неко дело усменог стваралаштва у њега уноси и своја лична обележја, као и размишљања и ставове времена коме припада. Дела усмене књижевности, иако потичу од индивидуалног аутора, обликује колектив, те су она **колективне творевине**, док дела писане књижевности стварају појединци, па су она **индивидуалне творевине**. * Једно од главних обележја усмене књижевности јесте употреба устаљених, и у усменом стваралаштву већ познатих мотива и сижеа. Чести су и стереотпни почеци (Био једном један цар) и завршеци, стални бројеви (и имао три сина), стални епитети (рујно вино, бијело грло, бритка сабља), као и честа понављања стихова. Све то присутно је у усменој књижевности, зато што се у њој не тежи оригиналности и индивидуалности у изразу. У писаној књижевности ситуација је сасвим другачија, индивидуалност је оно што се највише цени, а дела која обилују општим местима, устаљеним мотивима и сижеима, сматрају се предвидљивим и мање вредним. * Дела усмене и писане књижевности разликују се и по начину на који се примају (перципирају). Дела усмене књижевности најчешће су била намењена извођењу пред колективом, па су их и **перципирали колективно**, било да је у питању прича која се прича пред групом људи, епска песма која се изводи уз гусле, или лирска песма која се често изводила у колу, о празницима, или при раду. Дела писане књижевности перципирају се **индидивуално**. Најчешће смо сами са текстом који читамо (мада повремено и дела писане књижевности се могу гласно читати колективу), што битно утиче на начин на који ћемо то дело доживети. * Најзад, дела усмене и писане књижевности разликују се и по томе колико су подложна променама. Наиме, познато је да постоји више варијанти појединих дела усменог стваралаштва. Реч је о томе да се она, пошто се ради о делима која се преносе усменим путем, непрестано и мењају. Њихово записивање значи бележење дела у једном тренутку његовог преображаја. Дела писане књижевности, једном објављена, не трпе промене (мада се повремено може десити да аутор промени своје дело, али више у смислу да га разради у неко обимније дело). * **Народна лирска песма „Сунце се дјевојком жени“ (СТР )** * Ова песма враћа нас у давну прошлост, на саме почетке усменог стваралаштва, када је човек у сусрету са различитим појавама око себе покушавао да пронађе објашњења и да одговоре на питања понуди кроз уметност.   **ДОМАЋИ ЗАДАТАК-ОДГОВОРИ НА ПИТАЊА:**   * *У овој песми приказан је својеврстан мегдан између девојке и Сунца. Који је главни предмет тог надметања?Зашто девојка мисли да ће победити?* * *Где девојка одређује место сусрета? Утврди одакле Сунце посматра девојку. Наведи места у песми у којима се Сунце понаша као младић, а не као небеско тело.* * *Објасни чиме је девојка завредила да је Сунце учини својом љубом. Каква осећања су приписана Сунцу.* * *Какво објашњење је дато у поенти песме?* * *Која је доминантна стилска фигура у песми која омогућава Сунцу да се понаша као младић? Којим стихом је испевана ова лирска песма?* * У последњем стиху даје се поента песме – „од ње поста звезда Даница“. Њиме се песма приближава *скаскама или етиолошким предањима*, у којима се говори о пореклу појава у друштву, природи, о настанку света, небеских тела, човека и биљака. Због тога ова песма припада **митолошким песмама**. * Доминантна стилска фигура је **персонификација**, а песма је испевана **лирским десетерцем** са цезуром после четвртог слога (4+6) |
|  |  |

|  |
| --- |
| **УСМЕНА И ПИСАНА КЊИЖЕВНОСТ**  **„Сунце се дјевојком жени“**  **Усмена књижевност Писана књижевност**  **колективна индивидуална**  **устаљени облици цени се оригиланост**  **подложна променама не мења своју садржну ни форму**  **мотив девојачке лепоте**  **Сунце = младић**  **митолошке песме – објашњавање постанак небеских тела (звезда Даница)** |